Garder

For Gardar bispedømme, se Garðar bispedømme.

Garder er ei bygd på ca. 600 innbyggere i Vestby kommune i Viken. Bygda har egen kirke, samfunnshus og barnehage. I tillegg er det en mengde lag og foreninger herfra, blant annet Garder 4H, Garder Volleyballklubb og et eget lutefisklag.

Navnet 
Navnet har bygda fått fra den sentrale gården Garder. Ifølge Oluf Ryghs Norske Gaardnavne er betydningen av navnet gjerdene, inngjerdete jordestykker. Navnet går igjen i mange gårder i bygda etter at gården Garder ble stykket opp. Eksempler: Garderbråten, Garderhagen, Østre og Vestre Garder. Det er også spor fra førkristen tid, blant annet flere gravhauger, en av dem med en stor bautastein i sentrum. Flere gårdsnavn, som Hovimb og Hovtun vitner også om denne perioden. Garder gikk også i middelalderen under navnet Hovheimdalr.  Garder betjenes av Ruters busslinje 562 (Garder kirke – Oslo Bussterminal).

Bosetninger i Vestby